 Aliyekuwa Mkurugenzi wa Shirika la Utangazaji Tanzania (TBC), Tido Mhando amekutwa na kesi ya kujibu dhidi ya mashtaka yanayomkabili katika Mahakama ya Hakimu Mkazi Kisutu, jijini Dar es Salaam leo Jumatatu.Mhando ambaye ni Mkurugenzi wa Kampuni ya Azam Media anakabiliwa na mashtaka ya matumizi mabaya ya madaraka na kuisababishia serikali hasara Shilingi milioni 887.1.Hata hivyo, Tido ambaye kitaaluma ni mwanahabari ataanza kujitetea mnamo Septemba 20, 2018.Kwa mujibu wa kesi ya msingi iliyofunguliwa na Jamhuri, Mhando akiwa huko Dubai alitumia madaraka yake vibaya ya ukurugenzi wa TBC alisaini makubaliano ya urushwaji wa matangazo ya vipindi kati ya Shirika hilo la umma na Channel 2 Group Corporation (BV1) bila kufuata utaratibu wa manunuzi.